แผลฝีเย็บปริค่ะ ตอนแรกบอกว่าไม่เป็นไรปริไม่มาก แล้วให้เรากลับบ้านได้ ตอนนี้ได้1เดือนเศษแล้วยังคงเจ็บแผลจิ้ดๆไม่ค่อยมาก แผลตอนนี้เนื้อได้สร้างขึ้นมาใหม่เรียบร้อยแต่ยังไม่แห้ง แผลยังแดงๆเหมือนเป็นเนื้ออะค่ะ ถ้าแผลแห้งจะเป็นยังไงคะเหมือนตกสะเก็ดเลือดมั้ยคะ ปวดแผบเวลาอุจจาระค่ะ อยากให้แผลหายเร็วๆมีอะไรแนะนำบ้างมั้ยคะ แล้วทานยาอะไรได้บ้างคะในกรณีให้นมบุตรค่ะ
สวัสดีค่ะ ลักษณะแผลที่แห้ง หากเป็นบริเวณที่เดิมมีผิวหนังปกคลุม จะเกิดการตกสะเก็ดค่ะ แต่หากเป็นเนื้อเยื่ออ่อนอยู่เดิม จะมีลักษณะผิวเหมือนเนื้อเยื่อเดิม สร้างมาปกคลุมค่ะหากอยากให้แผลหายเร็ว แนะนำให้รักษาสุขอนามัย โดยหลังจากปัสสาวะให้ทำความสะอาดอวัยวะเพศด้วยน้ำเปล่าและซับให้แห้ง สวมกางเกงในสะอาดและแห้ง หากมีเพศสัมพันธ์ให้สวมถุงยางอนามัยเพื่อป้องกันการติดเชื้อเพิ่มเติม งดการสวนล้างช่องคลอด ให้ทำความสะอาดด้วยน้ำเปล่าเป็นหลักนะคะและแนะนำให้รับประทานอาหารที่มีโปรตีน เพิ่มขึ้น เช่น นม ไข่ เพื่อให้ร่างกายนำสารอาหารนี้ไปซ่อมแซมให้แผลหายเร็วขึ้นนะคะ